ශාස්ත්‍රීය සේවාවන් අතරින් ජ්‍යොතිෂ්‍ය උත්තරීතර උතුම්ම ශාස්ත්‍රයකි. ඊට ඉපැරණි ඉතිහාසයක් ඇති අතර පෙරට වඩා වර්තමානයෙහි එහි අගය හා අවශ්‍යතාව දැනේ. උගත් වියත් බුද්ධිමත් විද්‍යාඥවරු, ගිහි පැවිදි හැම දෙනාම ශ්‍රේෂ්ඨත්වයෙහි ලා සලකන උසස්ම විද්‍යාවකි. ලෝකයේ ජන්මය ලද ඕනෑම කෙනෙකුගේ ජීවිතයේ සුගතිය මෙන්ම අගතිය ගැනත්, දියුණුව මෙන්ම පරිහානිය පිළිබඳවත් ගැඹුරින් සුපරීක්ෂාකාරීව අධ්‍යයනය කිරීමෙන් මනා අවබෝධයක් ලබා ගත හැකියි. ජ්‍යොතිෂ්‍ය අනුව යමෙකුට මාරක අනතුරු සිදුවෙන අන්දම කෙරෙහි අපි විමර්ශනයක යෙදෙමු. මාරක අනතුරු සිදුවෙන ආකාරය පිළිබිඹු කරනුයේ කේන්ද්‍රයේ අටවැන්නෙනි. එම ස්ථානය අසුභස්ථානය, බාධක ස්ථානය හා මාරකස්ථානය යනුවෙන් හඳුන්වයි. එම අට වැනි භාවය පාප ග්‍රහයින්ගේ දැඩි පාප පීඩාවකට හා ග්‍රහණයකට ලක්වන්නේ නම් එබඳු අයෙකු මාරක අනතුරකට ගොදුරු වීම නොවැළැක්විය හැකි කරුණකි.
ශාස්ත්‍රීය සේවාවන් අතර උතුම්ම කුමක්ද
ජ්‍යොතිෂ්‍ය